Ritratt: Miguela Xuereb .td_uid_2_6096c5cf77606_rand.td-a-rec-img{text-align:left}.td_uid_2_6096c5cf77606_rand.td-a-rec-img img{margin:0 auto 0 0} Minkejja li f'Marzu li għadda ħareġ li numru ta' Ministeri qalu li ma jafux jekk humiex iħaddmu persuni b'diżabilità skont il-liġi, erba' Ministri stqarrew fil-Parlament li l-bordijiet kollha tal-Gvern ħlief wieħed, għandhom membru li hu jew hi persuna b'diżabilità. Għal sensiela ta' Mistoqsijiet Parlamentari tad-Deputat Nazzjonalista David Agius, il-Ministri Anton Refalo, Julia Farrugia Portelli, Owen Bonnici u Michael Farrugia lkoll taw l-istess tweġiba: "Ninforma lill-Onorevoli Interpellant li l-bordijiet, li jirregolaw l-entitajiet governattivi indikati fl-emendi fl-Att VII tal-2015, attwalment kollha għandhom membru li hu/i persuna b'diżabilità, għajr wieħed. F'dan il-każ, mhux isir użu mill-pożizzjoni ta' membru li żdiedet bl-emendi fil-Liġi sakemm tinstab persuna idonea li tkun tista' tokkupa r-rwol". B'referenza għal dan, il-Ministri żiedu li din il-liġi "ma tobbligax li l-membru b'diżabilità jkun fuq bord bħala "rappreżentant għall-persuni b'diżabilità". Dan kien b'risposta għall-mistoqsija tad-Deputat Agius li staqsa lill-Ministri għar-rappreżentant tas-settur tad-diżabilità tat-tmexxija li taqa' taħt il-Ministeri, u lil min din il-persuna tirrappreżenta. F'Marzu li għadda l-Ministeri li kienu qalu li ma jafux kemm għandhom persuni b'diżabilità jaħdmu magħhom kienu: Il-Ministeru għall-Intern, is-Sigurtà Nazzjonali u l-Infurzar tal-Liġi, Il-Ministeru għall-Ġustizzja, l-Ugwaljanza u l-Governanza, Il-Ministeru għall-Ambjent, it-Tibdil fil-Klima u l-Ippjanar, Il-Ministeru għas-Saħħa, Il-Ministeru għall-Wirt Nazzjonali, l-Arti u l-Gvern Lokali, Il-Ministeru għat-Trasport, L-Infrastruttura u L-Proġetti Kapitali X'intqal f'Marzu? Ministri ma jafux jekk humiex iħaddmu persuni b'diżabilità skont il-liġi L-iskop tal-liġi tal-2015 hu li jonqos in-numru ta' qgħad fost il-persuni b'diżabilità, tobbliga lil kull min iħaddem iktar minn għoxrin impjegat li jkollu mill-inqas tnejn fil-mija tal-ħaddiema tiegħu li jkunu persuni b'diżabilità. Fid-diskors tal-Baġit tal-2015, il-Gvern ħabbar li se jkun qed iżid l-infurzar ta' din il-liġi. "Min iħaddem ma jifhimx il-bżonnijiet ta' persuni b'diżabilità" – Oliver Scicluna Filmat: "Iktar ilmenti għax min iħaddem ma jifhimx il-bżonnijiet ta' persuni b'diżabilità" "Ir-rappreżentanza tal-persuni b'diżabilità ġġib magħha perspettiva differenti" – CRPD Newsbook.com.mt ikkuntattja wkoll lill-Kummissjoni għad-Drittijiet ta' Persuni B'Diżabilità, (CRPD) li qalet li tinsab pożittiva dwar il-fatt li l-bidliet fil-liġi li wasslu għal aktar parteċipazzjoni u rappreżentanza tal-persuni b'diżabilità f'bordijiet ta' interess nazzjonali qegħdin jiġu implimentati. Fl-istqarrija l-Kummissjoni rrimarkat fuq il-bord tal-Awtorità tax-Xandir huwa partikolari u appellat biex bħalma ġara f'bordijiet oħra suġġetti għall-emendi, dan il-bord għandu wkoll ikollu iktar inklussiva u aktar hemm parteċipazzjoni ta' persuni b'diżabilità. Il-Kummissjoni qalet ukoll li meta l-persuni b'diżabilità huma rrapreżentati, dan iġib miegħu perspettiva differenti, speċjalment fejn jidħol l-aċċessibilta għal kulħadd. Saħqet li l-persuni b'diżabilità għandhom aktar x'jikkontribwixxu, lil hinn mid-diżabilità. B'hekk il-parteċipazzjoni ta' persuni b'diżabilità tfisser kontribuzzjoni skont dak li jafu. .td_uid_3_6096c5cf778ca_rand.td-a-rec-img{text-align:left}.td_uid_3_6096c5cf778ca_rand.td-a-rec-img img{margin:0 auto 0 0}